# Euroopa Liidu C 174A/28.

| | ISSN 1977-0898 |
| --- | --- |
| Euroopa Liidu
  Teataja | C 174A |
| | |
| Eestikeelne väljaanne | Teave ja teatised | 65. aastakäik28. aprill 2022 |

ISSN 1977-0898

Euroopa Liidu

Teataja

C 174A

Eestikeelne väljaanne

Teave ja teatised

65. aastakäik28. aprill 2022

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Kohus |
| 2022/C 174 A/01 | Kandideerimiskutse – kommunikatsioonidirektor (palgaaste AD 14 või AD 15) | 1 |

Sisukord

Lehekülg

V   Teated

HALDUSMENETLUSED

Euroopa Kohus

2022/C 174 A/01

Kandideerimiskutse – kommunikatsioonidirektor (palgaaste AD 14 või AD 15)

1

---

| ET | |
| --- | --- |

ET

---

V Teated

HALDUSMENETLUSED

Euroopa Kohus

| 28.4.2022 | ET | Euroopa Liidu Teataja | CA 174/1 |
| --- | --- | --- | --- |

28.4.2022

ET

Euroopa Liidu Teataja

CA 174/1

---

KANDIDEERIMISKUTSE – KOMMUNIKATSIOONIDIREKTOR (PALGAASTE AD 14 VÕI AD 15)

(2022/C 174 A/01)

Lähiajal vabaneb Euroopa Liidu Kohtus kommunikatsioonidirektori ametikoht (palgaaste AD 14 või AD 15). See ametikoht täidetakse vastavalt Euroopa Liidu ametnike personalieeskirjade (1)
  artikli 29 lõikele 2.

I.   AMETIÜLESANDED

Kommunikatsioonidirektor, kes töötab teabepeadirektori alluvuses, juhib kommunikatsiooni direktoraati, mille tegevust ta korraldab ja koordineerib.

Kommunikatsiooni direktoraat vastutab Euroopa Liidu Kohtu (edaspidi kohus) sise- ja väliskommunikatsiooni ja teavitamisega seotud ürituste ja tegevuse eest ning tema ülesanne on tagada õigusemõistmise ja institutsioonilise tegevuse alase kommunikatsiooni ja teabe edastamise teenused.

Kommunikatsiooni direktoraat kui kohtu ja välismaailma vaheline ühenduslüli kujundab institutsiooni väliskommunikatsiooni poliitikat ja viib seda ellu. Selleks korraldab ta suhteid ajakirjanduse ja muu meediaga, vastab üldsuse teabetaotlustele, korraldab mitmesuguseid kodanikele suunatud üritusi (nagu institutsiooni avatud uste päev) ning hoolitseb selle eest, et digitaalsed suhtluskanalid ja -vahendid, mida kohus kasutab teabe esitamiseks või avaldamiseks (nagu veebisait ja sotsiaalmeedia), oleksid alati ajakohased.

Peale selle koordineerib kommunikatsiooni direktoraat institutsiooni avaldamispoliitikat ja hoolitseb selliste väljaannete avaldamise eest, mis ei ole õigusemõistmisega otseselt seotud, nagu eeskätt institutsiooni aastaaruanne.

Kommunikatsiooni direktoraadi vastutusalas on ka sisekommunikatsioon, videote ja fotode tegemine, graafiline disain ja kohtu visuaalne identiteet.

Praegu on kommunikatsiooni direktoraadis kaks osakonda: pressi- ja teabeosakond ning väljaannete ja elektroonilise meedia osakond. Direktoraadis on ligi 40 töötajat. Oma ülesannete täitmiseks on direktoraadile ette nähtud umbes ühe miljoni euro suurune eelarve.

Kommunikatsioonidirektor vastutab teabepeadirektoraadi koostatud strateegiliste suuniste elluviimise eest ning teeb selle raames ettepanekuid tema pädevusvaldkonda kuuluva poliitika kohta, näiteks välis- ja sisekommunikatsiooni poliitika kohta. Oma tegevuse järjepidevuse tagamiseks töötab ta välja üldkava, milles määratletakse mitmeaastased tööprogrammid, võttes arvesse kinnitatud suuniseid ja neist tulenevaid prioriteete.

Direktor vastutab ka eelarve planeerimise eest, iga-aastaste töökavade ellurakendamise eest ja direktoraadi tegevusaruannete koostamise eest. Ta tagab direktoraadi tegevuse vastavuse kehtivatele õigusnormidele ning edasivolitatud eelarvevahendite käsutajana jälgib finantsmääruse täitmist, eelkõige avalike hangete puhul.

Ta esindab institutsiooni institutsioonivälistes organites ja asutustes, eeskätt institutsioonidevahelistes kommunikatsiooni komiteedes.

II.   NÕUTAVAD OMADUSED

| — | Euroopa Liidu Kohtu ülesannete, toimimise ja struktuuri hea tundmine; |
| --- | --- |

—

Euroopa Liidu Kohtu ülesannete, toimimise ja struktuuri hea tundmine;

| — | võime juhtida ja motiveerida pädevatest kommunikatsioonispetsialistidest koosnevat suurt meeskonda; |
| --- | --- |

—

võime juhtida ja motiveerida pädevatest kommunikatsioonispetsialistidest koosnevat suurt meeskonda;

| — | võime juhtida teenusele orienteeritud üksust mitmekultuurilises keskkonnas; |
| --- | --- |

—

võime juhtida teenusele orienteeritud üksust mitmekultuurilises keskkonnas;

| — | võime mõista probleeme, mis tuleb suurtel organisatsioonidel lahendada kommunikatsiooni valdkonnas; |
| --- | --- |

—

võime mõista probleeme, mis tuleb suurtel organisatsioonidel lahendada kommunikatsiooni valdkonnas;

| — | tõendatud kogemus inimressursside ja rahaliste vahendite planeerimisel ja haldamisel; |
| --- | --- |

—

tõendatud kogemus inimressursside ja rahaliste vahendite planeerimisel ja haldamisel;

| — | suurepärane kommunikatsiooni-, läbirääkimis- ja suhtlusoskus, et luua ja hoida häid suhteid institutsiooni liikmete, kantseleide ja teenistustega ning teiste institutsioonide ja välispartneritega; |
| --- | --- |

—

suurepärane kommunikatsiooni-, läbirääkimis- ja suhtlusoskus, et luua ja hoida häid suhteid institutsiooni liikmete, kantseleide ja teenistustega ning teiste institutsioonide ja välispartneritega;

| — | praktiline kogemus projektide planeerimise ja juhtimise alal; |
| --- | --- |

—

praktiline kogemus projektide planeerimise ja juhtimise alal;

| — | suutlikkus välja töötada kommunikatsioonivaldkonna strateegilised eesmärgid ja teha nende põhjal konkreetseid tegevusettepanekuid ning need eesmärgid ellu viia, võttes tasakaalustatult arvesse vajadusi, vahendeid ja piiranguid; |
| --- | --- |

—

suutlikkus välja töötada kommunikatsioonivaldkonna strateegilised eesmärgid ja teha nende põhjal konkreetseid tegevusettepanekuid ning need eesmärgid ellu viia, võttes tasakaalustatult arvesse vajadusi, vahendeid ja piiranguid;

| — | suutlikkus anda kommunikatsioonialast nõu institutsiooni liikmetele, kantseleidele ja teenistustele; |
| --- | --- |

—

suutlikkus anda kommunikatsioonialast nõu institutsiooni liikmetele, kantseleidele ja teenistustele;

| — | suurepärane analüüsivõime ning suutlikkus teha kindlaks põhiprobleemid; |
| --- | --- |

—

suurepärane analüüsivõime ning suutlikkus teha kindlaks põhiprobleemid;

| — | liidu institutsioonidele kohaldatavate finantseeskirjade hea tundmine või head teadmised suuremahuliste eelarvete ja lepingute haldamise alal. |
| --- | --- |

—

liidu institutsioonidele kohaldatavate finantseeskirjade hea tundmine või head teadmised suuremahuliste eelarvete ja lepingute haldamise alal.

III.   KANDIDAADILE ESITATAVAD TINGIMUSED

Kandidaadid peavad vastama Euroopa Liidu ametnike personalieeskirjades ette nähtud ametnikuks nimetamise tingimustele. Sellel ametikohal peavad nad vastama vähemalt järgmistele tingimustele:

| — | haridustase, mis vastab õigusteaduse diplomiga tõendatud lõpetatud ülikoolikursusele; |
| --- | --- |

—

haridustase, mis vastab õigusteaduse diplomiga tõendatud lõpetatud ülikoolikursusele;

| — | vähemalt kümneaastane asjakohane töökogemus; |
| --- | --- |

—

vähemalt kümneaastane asjakohane töökogemus;

| — | ühe Euroopa Liidu ametliku keele väga hea oskus ja teise ametliku keele piisav oskus. Ametiülesannete täitmine eeldab head inglise ja prantsuse keele oskust. |
| --- | --- |

—

ühe Euroopa Liidu ametliku keele väga hea oskus ja teise ametliku keele piisav oskus. Ametiülesannete täitmine eeldab head inglise ja prantsuse keele oskust.

IV.   PALK JA TEENISTUSTINGIMUSED

Palga- ja teenistustingimused on sätestatud Euroopa Liidu ametnike personalieeskirjade palgaastme AD 14 või AD 15 ametnikke käsitlevas osas. Palgaastme AD 14 palgajärgus 1 on põhipalk 15 255 eurot ja palgaastme AD 15 palgajärgus 1 on põhipalk 17 226 eurot. Personalieeskirjade kohaselt kohaldatakse uutele ametnikele enne ametisse kinnitamist üheksakuulist katseaega.

V.   TÖÖLEVÕTMISPÕHIMÕTTED

Euroopa Kohus tagab – võttes arvesse kandidaatide kvalifikatsiooni võrdlevat hindamist – võrdsed võimalused ja võrdse kohtlemise kõikidele isikutele, kes avaldavad huvi vaba ametikoha vastu. Ta soovib aktiivselt julgustada kandideerima ELi liikmesriikide kodanikke võimalikult laialt geograafiliselt alalt, kellel on erinevad erialased kogemused, oskused ja teadmised.

Andmekaitse kohta teabe saamiseks lugege palun teatist isikuandmete kaitse kohta: https://curia.europa.eu/jcms/jcms/P_95038/.

VI.   AVALDUSE ESITAMINE

Avaldus ametikohale kandideerimiseks tuleb saata elektronkirjaga aadressil DIR-COM@curia.europa.eu hiljemalt 30. mail 2022. Avaldusele tuleb lisada üksikasjalik elulookirjeldus ning muud asjakohased dokumendid. Avaldusele tuleb lisada ka motivatsioonikiri ja lühikirjeldus (kuni 5 lehekülge) nägemusest kandideerimiskutses märgitud direktoraadi tegevuse ja juhtimise kohta.

---

(1)  https://eur-lex.europa.eu/legal-content/ET/TXT/PDF/?uri=CELEX:01962R0031-20220101&qid=1612273468772&from=ET

---